《古像赞二百零五首 其四十四 汉文帝》
明代·孙承恩

穆穆太宗，躬修玄默。抚世以柔，化民以德。其俗肫肫，其功泯泯。

三代之后，孰如帝仁。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。